  Наталья Тетерина 25-тӥ куарусёнэ Удмурт кун университетлэн лыдӟетъюртаз «Сюрес дурысь тӧршорозь: нылкышно литература сярысь малпанъёс» котырес ӝӧк ортчиз. Пумиськон Ашальчи Оки нимо премилэн лауреатэзлэн, педагогика тодосъя кандидатлэн Любовь Фёдоровалэн котырес лыдпусэзлы тупатэмын вал. Котырес ӝӧк сьӧры гожъяськисьёс, литературоведъёс, кылчиос, Удмурт кун университетысь дышетӥсьёс но профессоръёс, Истоияя, кылъя но литературая удмурт институтысь но Дышетонэз азинтонъя институтысь валтӥсь ӧнерчиос люкаськизы. Соос удмурт нылкышно литературалэн азинскемез, нылкышно кылбурчиослэн ас шӧдэмзы, туала литератураын нылкышноослэн интызы но мукет ужпумъёс сярысь кенешизы. Кызьы шуиз Любовь Фёдорова, удмурт нылкышно гожъяськон сяська выллем. XX даурлэн кутсконаз со пичи гинэ усьтӥськиз но туж яркыт вал. Собере со туж кема шымыртӥськысагес бутонын улӥз, малы ке шуоно 1960-тӥ аръёсы гожъяськыны кутскылӥзы, но соосты зӥбылӥзы. 1980-тӥ аръёсы удмурт нылкышно лирика пушйиз. Литератураын Людмила Кутянова, Татьяна Чернова, Галина Романова, Алла Кузнецова но трос мукет нимъёс кылдӥзы. 80-тӥ аръёсысь кылбурчиосты учконо ке, соос лёгасько Ашальчи Окилэн мытэм сюрестӥз. Соослэн со одӥг ласянь ас шӧдонзы туж фольклорной, вашкала удмурт кышномуртъёслэн кадь кылемын. Мукет ласянь, мон малпасько, со понна ик асьмеос соосыз яратӥськом Вера Пантелеева, кылосбур тодосъя кандидат, Удмуртиысь тодос удысысь дано ужась1980-тӥ аръёсысь гожъясьёсты ньылетӥ тулкымысь нылкышноос азинтыны быгатӥзы, пусъё Любовь Фёдорова. Ваньмыз соос — Любовь Тихонова, Лидия Нянькина, Люза Бадтрединова, Елена Миннигараева, Зинаида Рябинина — филологъёс, соин ик азьвыл авторъёсты тодыса будӥзы. Со тодон-валанъёс традициосты азинтыны но выльдыны юрттӥзы. Та ласянь соослэн огъя дӥсьтонлыксы воштӥське, шуэ тодосчи. Асьме нылкышно кылбурчиосмылэн героиняоссы туж дӥсьтӥсесь, шара, соос споръяськыны но быгато. Туж тунсыко вань Зинаида Рябининалэн кылбурез «Тон уд яраты мукетсэ, мон кадез нокин но ӧвӧл» шуыса. Озьыен, соос асьсэдыз гажаны косо. Мон туж сыӵе йӧспӧртэм шуыса. Ашальчи Оки озьы вераны ноку но ӧз дӥсьтысал Любовь Фёдорова, педагогика тодосъя кандидатУдмурт нылкышно литературалэсь 1990-тӥ аръёсын воштӥськемзэ гожъяськись Елена Миннигараева эрикез шӧдэмен валэктэ. Солэн кылъёсызъя, кышномурт тросгес лыдӟиськыны кутскиз, солэн дышетскемез ӟечгес луиз. Со малпаськыны кутскиз – со гур котырын бергась кышномурт гинэ ӧвӧл ни, нылпизэ гинэ будэтӥсь кышномурт ӧвӧл ни. со ассэ воргоронэн оградын, кытӥяз воргоронэз азьпалтыны турттыса но мынӥсь луиз. Тани мон тодам ваисько Лидия Нянькиналэсь «Бен, мон гетера, туж шудо адями!» со шуэ. <…> Но кытын ке но пушказ со кылбуръёсын, чуръёс вискын адӟиське на удмурт фольклор, удмурт шӧдон, нылкышно, анай шӧдон Елена Миннигараева, удмурт журналист, кылбурчи, гожъяськисьВатсалом, удмурт нылкышно литературалы сӥзем котырес ӝӧкез Удмурт йӧскалык лыдӟетъюртлэн Йӧскалык но шаертодон литературая центрез радъяз. Ужрад «Удмурт шаер» клублэн пумиськонъёсыз улсын ортчиз. Тегъёс: Лулчеберет Ижкар Литература Удмуртия АшальчиОки гожъясьёс лыдетъюрт Йӧскалыклыдӟетъюрт кылбурет  